Sérfræðingur við sjúkraflug - Sjúkrahúsið á Akureyri Laus er til umsóknar staða sérfræðings við sjúkraflug á Sjúkrahúsinu á Akureyri ( SAk ) . Starfið er laust frá 01.02.2020 eða eftir samkomulagi . Starfshlutfall er 100% eða eftir samkomulagi . Næsti yfirmaður er forstöðulæknir svæfinga - og gjörgæslulækninga . SAk er sérgreina - og kennslusjúkrahús , alþjóðlega vottað af DNV-GL og styðst við ISO vottað gæðakerfi . Akureyri er miðstöð fastvængja sjúkraflugs á Íslandi . SAk veitir læknisfræðilega þjónustu við sjúkraflugið en Slökkvilið Akureyrar mannar vakt sjúkraflutningamanna í flugið . Mýflug er flugrekstraraðili sjúkraflugs og útvegar flugvél og á stundum varaflugvél af gerðinni Beechcraft King Air . Sjúkraflugum hefur fjölgað töluvert undanfarin 10 ár og má heita að fjöldi fluga sé í kring um 800 á ári . Læknir fer með í um 30 - 40% sjúkrafluga . Sjúkraflugið sinnir sjúklingum á öllum aldri , svo sem þunguðum konum , fjöláverkasjúklingum og bráðveikum . Sérhæfðum flutningum á nýburum og fyrirburum er oftast sinnt af vökudeildarteymi Landspítala . Helstu verkefni og ábyrgðÍ starfinu felst klínísk vinna við sjúkraflug , bæði í dagvinnu og á vöktum . Gert er ráð fyrir að viðkomandi sinni gæðastarfi tengdu sjúkraflugi svo sem ritun gæðaskjala . Starfinu fylgir einnig kennsla og þjálfun unglækna , sjúkraflutningamanna og annara heilbrigðisstétta . Möguleiki er á að sinna vinnu við rannsóknir . Starfinu fylgir einnig hefðbundin vinna í svæfingu og gjörgæslu , deyfingar við fæðingar og þjónusta við sjúklinga á bráðamóttöku eftir þörfum . Tækifæri kunna að vera á að sinna sjúkraflugi utan landsteina , t.d. að flytja sjúklinga frá Grænlandi til Íslands eða Danmerkur . Slíkt fellur þó ekki undir skyldur starfsins . . HæfnikröfurFullgild réttindi í svæfinga - og gjörgæslulækningum á Íslandi . Reynsla af flutningum með bráðveika og slasaða er æskileg . Æskilegt er að umsækjandi hafi lokið námskeiðum í sérhæfðri endurlífgun fullorðinna ( ALS ) og barna ( EPLS ) sem og námskeiði í meðhöndlun fjöláverkasjúklinga svo sem European Trauma Course ( ETC ) eða Advanced Trauma Life Support ( ATLS ) . Krafa er gerð um íslensku - eða enskukunnáttu samsvarandi stigi C1 í samevrópska tungumálastaðlinum ( CEFRL ) . Frekari upplýsingar um starfiðLaun samkvæmt gildandi kjarasamningi sem fjármála - og efnahagsráðherra og Læknafélag Íslands hafa gert . Umsókn skal skilað rafrænt gegnum tengil á heimasíðu Sjúkrahússins á Akureyri þar sem hlaða skal upp útfylltu umsóknareyðublaði Embættis landlæknis um læknisstöður , ferilskrá , afriti af sérfræðileyfi / - um , staðfestingu á fyrri sérfræðistörfum , og bréfi þar sem umsækjandi rökstyður hæfni sína , gerir grein fyrir sýn sinni á starfið og gefur upp tvo valfrjálsa fyrrum yfirmenn sem heimildarmenn . Öllum umsóknum verður svarað þegar ákvörðun um ráðningu hefur verið tekin . Við ráðningar í störf er tekið mið af jafnréttisstefnu sjúkrahússins . Sjúkrahúsið á Akureyri er reyklaus vinnustaður . Gildi Sjúkrahússins á Akureyri eru : ÖRYGGI SAMVINNA FRAMSÆKNI